Document ID: 31971R0801

Komisijas Regula (EEK) Nr. 801/71
(1971. gada 19. aprīlis),
ar ko atļauj dalībvalstīm veikt pasākumus, atkāpjoties no dažām kvalitātes standartu prasībām attiecībā uz svaigi grieztu ziedu eksportu uz trešām valstīm
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. februāra Regulu (EEK) Nr. 234/68 [1] par veģetējošu koku un citu augu, sīpolu, sakņu un tamlīdzīgi, grieztu ziedu un dekoratīvo zaļumu tirgus kopīgās organizācijas izveidošanu,
ņemot vērā Padomes 1968. gada 12. marta Regulu (EEK) Nr. 316/68 [2], ar ko nosaka kvalitātes standartus svaigi grieztiem ziediem un dekoratīviem zaļumiem, un jo īpaši tās 2. panta 2. punktu,
tā kā saskaņā ar Regulas (EEK) Nr. 316/68 2. panta 2. punktu dalībvalstīm var atļaut veikt pasākumus, atkāpjoties no dažām kvalitātes standartu prasībām, lai eksportētāji varētu izpildīt atsevišķu trešo valstu tirdzniecības prasības;
tā kā kvalitātes standartu noteikumi attiecībā uz griezto ziedu iepakojumu un noformējumu neatļauj visos gadījumos izpildīt atsevišķu trešo valstu tirdzniecības prasības; tā kā šīm tirdzniecības prasībām ir stabils un nemainīgs veids; tā kā tādēļ dalībvalstīm būtu jāatļauj tās izpildīt sine die;
tā kā šajā regulā paredzētie pasākumi ir saskaņā ar Dzīvu augu pārvaldības komitejas atzinumu,
IR PIEŅĒMUSI ŠO REGULU.
1. pants
Dalībvalstīm ir atļauts veikt pasākumus, atkāpjoties no Regulas (EEK) Nr. 316/68 I pielikuma VI (A) iedaļas noteikumiem attiecībā uz grieztu ziedu eksportu uz Amerikas Savienotajām Valstīm un Kanādu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1971. gada 19. aprīlī

Labels: 7
3
18
6